ഉന്നതഗുണ മന്ദിരം ശൗൽ
ഉന്നതഗുണ മന്ദിരം ശൌൽ
മന്നവൻ ക്ഷിതി വാണനാൾ
തന്നുടെ ജനവും ഫെലിസ്ത്യരും 
തമ്മിലടർ ചെയ്തന്നഹോ

ഗിരിതടങ്ങളിൽ താഴ്‌വരയ്ക്കൊരു
വശത്തിലിശ്രായേല്യരും
എതിർവശത്തു ഫെലിസ്ത്യരും അധി-
-വസിച്ചുവന്നിരുന്നെന്നഹോ

ഫെലിസ്ത്യരിലതി ബലിഷ്ഠമൂർത്തിയാം
ഗോല്യാത്തെന്നവൻ ഏകൻതാൻ
പാളയത്തിൽനിന്നാർത്തടുത്തുടൻ
പോർവിളി തുടങ്ങീടിനാൻ
പരിചമുട്ടുകളിപ്പാട്ടുകൾ - പഴയനിയമം